Eeddspeaks

Edvard Eerikki ”Eetu” Sandholm (ent. Pesonen, s. 24. marraskuuta 1991 Tampere) on suomalainen tubettaja ja sosiaalisen median sisällöntuottaja. Sandholmin Youtube-kanavalla Eeddspeaks on lokakuussa 2024 yli 350 000 tilaajaa. Hänellä on myös pelikanava nimeltään Eeddplays, jolla tilaajia on yli 241 000, ja lisäksi koosteet livelähetysten kohokohdista kokoava Ettun extrat -kanava, jolla tilaajia on yli 30 000.

 Ura 
Sandholm (silloin Pesonen) aloitti vloggaamisen Youtubessa 4. helmikuuta 2012, ja hänen ensimmäisen vloginsa nimi oli ”täst tää nyt sitte lähtee, tai jotain”. Eeddspeaks voitti kaksi Tube Awards -palkintoa, jotka jaettiin Tubecon-tapahtumassa Hartwall Arenalla elokuussa 2014. Hän voitti sekä Vuoden action- että Vuoden pelaaja -palkinnot, joista jälkimmäisen hän voitti pelikanavallaan Eeddplays. Eetu Sandholm juonsi vuonna 2014 Suomen ensimmäistä Youtubeen tehtyä ohjelmasarjaa, Tapaa X:ää (jakson nimenä esimerkiksi ”Tapaa Mariieveronica!”). Splay Suomen tuottamaa sarjaa julkaistiin torstaisin kello 17 Splay Suomi -Youtube-kanavalla, ja sitä tehtiin muutaman kuukauden ajan. Tapaa X -ohjelmassa näytettiin Youtube-tähtien elämää, arkea ja kotipaikkakuntia.

Eetu Sandholm aloitti vuonna 2017 oman Eeddcast-podcastinsa, jossa hän keskustelee ajankohtaisista asioista tubettajien kanssa ja vuodesta 2019 lähtien myös itsenäisesti. Sen lisäksi hän on vuodesta 2019 tuottanut Suplaan Mysteeritarinat-podcastia. Eeddcastin jaksoja on katsottu parhaimmillaan viikossa 100 000 kertaa. Sandholm julkaisi vuoden 2021 joulukuussa kirjan nimeltä Mysteeritarinoiden parhaat.

Sandholm tekee myös Ville Kankareen kanssa Youtube-sarjaa Nollakontsa, jossa videoilla ei ole minkäänkaista käsikirjoitusta. 13. joulukuuta 2024 he perustivat sarjalle kanavan Nollakontsa. Kanavalle tulee myös muita videoita.

Vuoden 2025 Tubeconissa hänet valittiin vuoden Twitch-vaikuttajaksi.

 Yksityiselämä 
Sandholm asui elämänsä ensimmäiset vuodet (n. 1991-1997/1998) perheensä kanssa Tansaniassa. Sandholm opiskeli Vaskivuoren lukiossa medialinjalla. Sandholm oli syntymäsukunimeltään Pesonen, mutta hän otti 2020-luvun alkupuolella käyttöön äitinsä sukunimen Sandholm. Sandholm on "Elämäni pysäyttävin tapahtuma" -videolla kertonut olleensa paikalla Myyrmannin kauppakeskuksessa 11. lokakuuta 2002 suunnilleen niihin aikoihin, kun kyseisessä kauppakeskuksessa räjäytettiin kotitekoinen räjähde. Omien sanojensa mukaan Sandholm näki kyseiseen pommi-iskuun syyllistyneen Petri Gerdtin räjähdyspaikan lähettyvillä vain hetkiä ennen pommin räjähdystä.

 Palkinnot ja ehdokkuudet 
 Vuosi Palkintogaala Kategoria Tulos Vastaanottajat Huomiot Lähde 2014 Tubecon Awards Vuoden action rowspan=2  Eeddspeaks  Vuoden pelaaja Eeddplays-pelikanavallaan 2024 10 vuotta Allstars   2025 Vuoden Twitch-vaikuttaja  

 Lähteet 

 Aiheesta muualla 
 Eeddspeaksin Youtube-kanava



Luokka:Videobloginpitäjät
Luokka:Suomalaiset tubettajat
Luokka:Suomalaiset bloginpitäjät
Luokka:Suomalaiset podcast-juontajat
Luokka:Vuonna 1991 syntyneet
Luokka:Elävät henkilöt